Հավելված 17
Հայաստանի Հանրապետության կենտրոնական բանկի խորհրդի

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳԼԽԱՎՈՐ ԴԱՏԱԽԱԶՈՒԹՅԱՆ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԴԱՐԱԴԱՏՈՒԹՅԱՆ ՆԱԽԱՐԱՐՈՒԹՅԱՆ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔՆՆՉԱԿԱՆ ԿՈՄԻՏԵԻ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱԿԱԿՈՌՈՒՊՑԻՈՆ ԿՈՄԻՏԵԻ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՆԵՐՔԻՆ ԳՈՐԾԵՐԻ ՆԱԽԱՐԱՐՈՒԹՅԱՆ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱԶԳԱՅԻՆ ԱՆՎՏԱՆԳՈՒԹՅԱՆ ԾԱՌԱՅՈՒԹՅԱՆ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՊԵՏԱԿԱՆ ԵԿԱՄՈՒՏՆԵՐԻ ԿՈՄԻՏԵԻ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԴԱՐԱԴԱՏՈՒԹՅԱՆ ՆԱԽԱՐԱՐՈՒԹՅԱՆ ՀԱՐԿԱԴԻՐ ԿԱՏԱՐՈՒՄՆ ԱՊԱՀՈՎՈՂ ԾԱՌԱՅՈՒԹՅԱՆ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԴԱՏԱԿԱՆ ԴԵՊԱՐՏԱՄԵՆՏԻ ԿՈՂՄԻՑ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԵՆՏՐՈՆԱԿԱՆ ԲԱՆԿԻՆ ՏՐԱՄԱԴՐՎՈՂ ՎԻՃԱԿԱԳՐՈՒԹՅԱՆ ՏՐԱՄԱԴՐՄԱՆ ԿԱՐԳԸ ԵՎ ԺԱՄԿԵՏՆԵՐԸ 


1. Հավելված 1-ով նախատեսված վիճակագրությունը տրամադրվում է Հայաստանի Հանրապետության ազգային անվտանգության ծառայության, Հայաստանի Հանրապետության քննչական կոմիտեի, Հայաստանի Հանրապետության հակակոռուպցիոն կոմիտեի կողմից կիսամյակային կտրվածքով՝ մինչև հաշվետու ժամանակահատվածին հաջորդող տարվա հունվարի 31-ը և հուլիսի 31-ը:
2. Հավելվածներ 2-ով, 7-ով, Հավելված(ներ) 4-ի և 5-ի 1-6-րդ կետերով նախատեսված վիճակագրությունը տրամադրվում է Հայաստանի Հանրապետության ներքին գործերի նախարարության կողմից տարեկան մեկ անգամ՝ մինչև հաշվետու ժամանակահատվածին հաջորդող տարվա հունվարի 31-ը:
3. Հավելվածներ 3-ով, 8-ով, Հավելված(ներ) 4-ի և 5-ի 2-րդ, 7-16-րդ կետերով նախատեսված վիճակագրությունը տրամադրվում է Հայաստանի Հանրապետության դատական դեպարտամենտի կողմից տարեկան մեկ անգամ՝ մինչև հաշվետու ժամանակահատվածին հաջորդող տարվա հունվարի 31-ը:
4. Հավելված(ներ) 4-ի և 5-ի 1-6-րդ, 21-րդ, 22-րդ կետերով նախատեսված վիճակագրությունը տրամադրվում է Հայաստանի Հանրապետության գլխավոր դատախազության կողմից տարեկան մեկ անգամ՝ մինչև հաշվետու ժամանակահատվածին հաջորդող տարվա հունվարի 31-ը:
5. Հավելված(ներ) 4-ի և 5-ի 17-22-րդ կետերով, Հավելված 9-ով  նախատեսված վիճակագրությունը տրամադրվում է Հայաստանի Հանրապետության արդարադատության նախարարության հարկադիր կատարումն ապահովող ծառայության կողմից տարեկան մեկ անգամ՝ մինչև հաշվետու ժամանակահատվածին հաջորդող տարվա հունվարի 31-ը:
6. Հավելված 6-ով նախատեսված վիճակագրությունը տրամադրվում է Հայաստանի Հանրապետության ազգային անվտանգության ծառայության կողմից կիսամյակային կտրվածքով՝ մինչև հաշվետու ժամանակահատվածին հաջորդող տարվա հունվարի 31-ը և հուլիսի 31-ը:
7. Հավելված 10-ով, 11-ով, 12-ով և 13-ով նախատեսված վիճակագրությունը տրամադրվում է Հայաստանի Հանրապետության գլխավոր դատախազության և Հայաստանի Հանրապետության արդարադատության նախարարության կողմից տարեկան մեկ անգամ՝ մինչև հաշվետու ժամանակահատվածին հաջորդող տարվա հունվարի 31-ը:
8. Հավելված 14-ով նախատեսված վիճակագրությունը տրամադրվում է Հայաստանի Հանրապետության պետական եկամուտների կոմիտեի կողմից տարեկան կտրվածքով՝ մինչև հաշվետու ժամանակահատվածին հաջորդող տարվա հունվարի 31-ը։
9. Հավելված 15-ով նախատեսված վիճակագրությունը տրամադրվում է Հայաստանի Հանրապետության արդարադատության նախարարության կողմից տարեկան կտրվածքով՝ մինչև հաշվետու ժամանակահատվածին հաջորդող տարվա հունվարի 31-ը։
10. Հավելված 16-ով նախատեսված վիճակագրությունը տրամադրվում է Հայաստանի Հանրապետության արդարադատության նախարարության և Հայաստանի Հանրապետության պետական եկամուտների կոմիտեի կողմից տարեկան կտրվածքով՝ մինչև հաշվետու ժամանակահատվածին հաջորդող տարվա հունվարի 31-ը:
11. Վիճակագրությունը տրամադրվում է էլեկտրոնային եղանակով՝ «Հայաստանի Հանրապետության կենտրոնական բանկի ֆինանսական հետախուզության տվյալների փոխանակման հարթակի» միջոցով: 
12. Հավելվածներ 1-3-ով, 6-13-ով և 16-ով նախատեսված վիճակագրական տվյալները յուրաքանչյուր վարույթով լրացվում են առանձին:
13. Յուրաքանչյուր հաշվետու ժամանակահատվածում տրամադրվում է տվյալ ժամանակահատվածում սկսված կամ նախաձեռնված Հավելվածներ 1-16-րդ-ով նախատեսված գործընթացների վերաբերյալ վիճակագրությունը: Վիճակագրությունը տրամադրելու պահին ընթացքում գտնվող գործընթացների վերաբերյալ տրամադրվում են առկա տվյալները, իսկ հաջորդ հաշվետու ժամանակահատվածում տրամադրվում են տեղեկություններ վիճակագրության ձևերի այն կետերի վերաբերյալ, որոնց մասով առկա են նոր հանգամանքներ: 
14. Հաշվետու ժամանակահատվածում վիճակագրական տվյալների բացակայության դեպքում սույն կարգով նախատեսված ժամկետներում համապատասխան պատասխանատու մարմինը նամակագրության միջոցով Հայաստանի Հանրապետության կենտրոնական բանկին տեղյակ է պահում այդ մասին: 

